Andrea Mantegna

**Andrea Mantegna** je bio talijanski slikar i bakrorezac (Isola di Carturo, kraj Padove, 1431. – Mantova, 13. rujna 1506.). Najznačajniji predstavnik visoke renesanse u Padovi.

## Biografija
Mantegna je u Padovi bio učenik i posinak osrednjeg slikara *Squarcionea*. Zarana je izgradio stil precizna crteža, odličnog poznavanja perspektive, plastične modelacije figura i prostora te karakterizacije likova. 

U Mantovi je za obitelj Gonzagu naslikao ciklus monumentalnih fresaka u dvorani *Camera degli Sposi* s mnogobrojnim obiteljskim portretima, dvorskim scenama i iluzionistički oslikanom kupolom (kojom je anticipirao barokne iluzionističke kompozicije).

## Djela

Osim sakralnih kompozicija (**Kalvarija**; **Smrt Majke Božje**; **Mrtvi [[Krist]]**), radio je povijesne kompozicije (ciklus slika **[[Cezar]]ov trijumf**).

Njegovo proučavanje perspektive dovelo ga je do vrhunca na njegovom djelu **Mrtvi Krist**, gdje je Krist prikazan u sjajnom skraćenju s nogama u prvom planu. Krist je prikazan kao bilo koji čovjek, mrtvačke boje sa svetim ranama i prekriven mrtvačkim pokrovom. Likovi koji se uplakani javljaju s lijeve strane su tu samo da upotpune prostor. Sva se slika centrira na tome jadnom ispaćenom tijelu u skraćenju.

Na slici **[[Sv. Sebastijan|Sveti Sebastijan]]** opet izmučeno tijelo privezano za antički stup, čime se opet ističe veza sa antikom i upotpunjava perspektiva pejzaža u pozadini. Tijelo je mučki zelenkasto, i sve je nekakvog zelenkasto-žućkastog sjaja; inače su Mantegnine boje tmurne i tamne (čak i nebo).

Tradicionalna mučenička tema **[[Sv. Jakov|Svetog Jakova]] vode na pogubljenje** je odrađena na renesansno moderan način; ovde je Mantegna genijalno otišao dalje od stavljanja teme u drugi plan (kao kod Piera della Francesca). Sv. Jakov se i ne vidi od silne mase ljudi i vojnika, a izrazitom “žabljom perspektivom” se ističe arhitektura u pozadini iznad događanja.

U sjevernoj Italiji bio je jedan od prvih bakrorezaca biblijskih i mitoloških prizora (**[[Polaganje u grob]]**; **Borba morskih božanstava**).

Snažno je utjecao na talijanske i njemačke slikare (Giovani Bellini, Albrecht Dürer).

### Popis najvažnijih djela

* *[[:Datoteka:Mantegna - sjeronimodeserto01.jpg|Sv. Jeronim u divljini]]* (c. 1448.-1451.) - tempera na drvu, 48 x 36 cm, Muzej umjetnosti São Paulo, Brazil.
* *[[:Datoteka:Andrea Mantegna The Adoration of the Shepherds.jpg|Poklonstvo pastira]]* (c. 1451.-1453.) - tempera na platnu prebačena s drveta, 40 x 55,6 cm, Metropolitan muzej, New York.
* *[[w:San Luca Altarpiece|Oltar sv. Luke]]* (1453.) - tempera na drvu, 177 x 230 cm, Pinakoteka Brera, Milano.
* *[[:Datoteka:Andrea Mantegna 029.jpg|Raspleo]]* (1457.-1459.) - drvo, 67 x 93 cm, Louvre, Pariz.
* *[[:Datoteka:Andrea Mantegna 035.jpg|Krist kao Otkupitelj]]* (1495.-1500.) - tempera na drvu, 78 x 48 cm, Državni muzej umjetnosti, Kopenhagen. 
* *[[:Datoteka:Andrea Mantegna 036.jpg|Agonija u vrtu]]* (c. 1459.) - tempera na drvu, 63 x 80 cm, Nacionalna galerija u Londonu.
* *[[:Datoteka:Ludovico trevisano portrait by andrea mantegna.jpg|Portret kardinala Lodovica Trevisana]]*, (c. 1459.-1469.) - tempera na drvu, 44 x 33 cm, Berlin.
* *[[w:Death of the Virgin (Mantegna)|Smrt Djevice]]* (c. 1461.) - Panel, 54 x 42 cm, Muzej Prado, Madrid.http://www.wga.hu/html/m/mantegna/1/death_vi.html
* *[[:Datoteka:Andrea Mantegna Portrait of a Man.jpg|Portret muškarca]]* (c. 1460.) - drvo, [Nacionalna galerija umjetnosti Washington.
* *[[:Datoteka:Andrea Mantegna 049.jpg|Predstavljanje u hramu]]* (c. 1460.-1466.) - tempera na drvu, 67 x 86 cm, Berlin.
* *[[:Datoteka:Andrea Mantegna 108.jpg|Madona s uspavanim Djetetom]]* (c.1455.) - ulje na platnu, 43x32 cm, Berlin.
* *[[:Datoteka:Andrea Mantegna 086.jpg|Sv. Juraj]]* (c. 1460,) - tempera na drvu, 66 x 32 cm, Galerija Akademije, Venecija. 
* *[[w:Altarpiece of San Zero (Mantegna)|San Zeno oltar]]* (1457-1460) - Panel, 480 x 450 cm, San Zeno, Verona.
* *[[w:St. Sebastian of Vienna (Mantegna)|Sv. Sebastijan]]* (c. 1457.-1459.)- Wood, 68 x 30 cm, Beč. http://www.wga.hu/html/m/mantegna/1/sebastia.html
* *[[w:St. Sebastian of Louvre (Mantegna)|Sv. Sebastijan]]* - Panel, 255 x 140 cm, Louvre, Paris
* *[[w:Adoration of the Magi (Mantegna)|Poklonstvo kraljeva]]* (1462.) - tempera na dasci, 76 x 76.5 cm, Uffizi, Firenca.
* *[[:Datoteka:Andrea Mantegna 012.jpg|Uzašašće Marijino]]* (1462.) - tempera na drvu, 86 x 42.5 cm, Uffizi, Firenca.
* *[[:Datoteka:Andrea Mantegna 110.jpg|Portret Carla de Medicija]]* (c. 1467.) - tempera na drvu, 40.6 x 29.5 cm, Uffizi, Firenca.
* *[[w:The Madonna of the Cherubim (Mantegna)|Madona od kerubina]]* (c. 1485) - Panel, 88 x 70 cm, Pinacoteca di Brera, Milano  
* *[[w:Triumph of Caesar (Mantegna)|Cezarov trijumf]]* (c. 1486.) - palača dvora Hampton, Engleska.
* *[[w:The Lamentation over the Dead Christ (Mantegna)|Oplakivanje Krista]]* (c. 1490) - tempera na platnu, 68 x 81 cm, Pinakoteka Brera, Milano.http://www.wga.hu/html/m/mantegna/2/dead_chr.html
* *[[:Datoteka:Andrea Mantegna 104.jpg|Madona od pećina]]* (1489.-1490.)) - Uffizi, Firenca.
* *[[w:St. Sebastian of Venice (Mantegna)|Sv. Sebastijan iz Venecije]]* (1490) - daska, 68 x 30 cm, Ca' d'Oro, Venecija.
* *[[:Datoteka:Andrea Mantegna 100.jpg|Pobjedonosna Madona]]* (1495.) - ulje na platnu, 285 x 168 cm, Louvre, Pariz.
* *[[:Datoteka:Andrea Mantegna 085.jpg|Sveta obitelj]]* (c. 1495.-1500.) - tempera na platnu, 75.5 x 61.5 cm, Dresden.
* *[[:Datoteka:Andrea Mantegna 099.jpg|Judita i Holoferno]]* (1495.) - tempera na drvu, Washington.
* *[[w:Trivulzio Madonna|Gospa iz Trivulzija]]* (1497.) - Tempera on canvas, 287 x 214 cm, Museo Civico d'Arte Antica, Milan
* *[[:Datoteka:Andrea Mantegna 043.jpg|Parnas (Mars i Venera)]]* (1497.) - platno, 160 x 192 cm, Louvre, Pariz.
* *[[w:Minerva Chases the Vices from the Garden of Virtue (Mantegna)|Minerva proganja poroke iz vrta vrlina]]* (c. 1502.)- ulje na platnu, 160x192 cm, Louvre, Paris

## Vanjske veze

* Poveznica za njegove grafike; odjeljak B 
* Video o Sv Sebastijanu od Andrea Mantegne (francuski).